72 



Al. Bunge, 



rato deciduis, areola hemisphaerica margine calloso cincta, appendicula oblonga sessili 

 loculos dimidios aequante (aurantiaca), styli ramis brevibiis dilatatis lacero-dentatis. 



Habitat. In saisis Persiae boreali-orientalis prope Meschhed in montosis Tabat-kuh 

 (Bunge et Bienert!). О v.' v. sp. 



Descriptio. Carnosa, tam viva quam exsiccata fragillima, salibus repleta, glauca, pube 

 breviore patenti simplici, basi fixa pubescens, et pilis longissimis mollissimis splendentibus 

 strictis, longe articulatis ex toto sericeo-lanata. Gaulis a basi in ranios dichotome divisus, 

 basi crassitie pennae cygneae, superne acutangulus, denique in globum pedem in diametro 

 metientem excrescens. Folia sparsa, fragilia, trigona, supra basin versus profunde canali- 

 culata, subtus basi carinata, semiamplexicaulia, apice recta, cartilagineo-cuspidata, cus- 

 pide mox deciduo apice scariosa, Ц pollicaria, vel superiora parum breviora, basi 2 — 2\"' 

 crassa, fere omnia florigera. Bracteolae folio subflorali multo breviores, 6 — 8"'longae, lan- 

 ceolatae, cuspidatae, rectae, basi membranaceo marginatae, carinatae, carina basi rotun- 

 dato-gibba, antice distantes, postice invicem tegentes, inter se liberae, calyci vero adhae- 

 rentes et cum illo fructigero deciduae. Calyx sub anthesi sine antheris 4 — 5"' longus, 

 extus dense sericeo-villosus, pilis rectis subadpressis. Sepala 5, sub anthesi fere ad basin 

 usque libéra, enervia, lanceolata, anticum et posticum paulo latiora, omnia extus sericeo- 

 villosa, margine membranacea, acuta, in conum conniventia; fructigera cum disco basi 

 accrescente coalita, basibus aucta in globum 3"' in diametro metientem osseo-induratum 

 attamen ipsis fere ad basin inter se liberis ; callus extus prominulus hemispbaericus mar- 

 gine sepalorum basilari calloso cinctus , foveolis indistinctis ; parte sepalorum superiore 

 immutata, membranacea abrupte angustata in conum 2},"' longum. Discus calycis basin 

 vestiens summo margine liber membranaceus. Filamenta 5, basi latiore cum disci margine 

 connata sinubus rotundatis interstincta, très lineas longa, superne uninervia. Antherae 

 lineares sub anthesi superiore parte exsertae, cum appendicula 3"' longae, infra medium 

 bifidae. Appendicula lineari-oblonga vesiculosa, utrinque attenuata, fere acutiuscula, au- 

 rantiaco-flava, linea parum longior, linea dimidia angustior, sessilis. Ovarium ovatum, callo 

 conico superatum, supra callum parum constrictum, in styliim conicum brevem productum; 

 Stigmata duo parum elongata, staminibus multo breviora, apice membranaceo dilatata, sub- 

 truncata, lacero-dentata. Utriculus membranaceus apice cartilagineo-induratus. Semen tur- 

 gidulum, raodice more generis compressum. Plumula tetraphylla. 



Observatîo. Pilorum elongatorum structura singularis : articuli nempe constant e cel- 

 iulis elongatis cylindricis, apice quasi in coronulam vel vaginam obtuse multifidam, cellulae 

 sequentis basin vaginantem productis, ita ut pilus singulus Equiseti vel Casuarinae ramum 

 simulet. Denticuli coronulae in cellulis inferioribus crassioribus et brevioribus 10, vel 

 plures, in superioribus sensim pauciores, in summis 4 — 3 tantum. Lumen cellularum per 

 materiem parietes intus incrustantem tenuissimum. Pilorum natura eadem in caeteris spe- 

 ciebus. Pili setiformes specierum Halocharidis similes, at rigidi, nec molles. 



